Kapitaltilførsel til afdeling 167, Hadsten - Randersegnens Boligforening 
Sagsfremstilling 
64.                 Kapitaltilførsel til afdeling 167, Hadsten - Randersegnens Boligforening - Åbent 
  
  
SAGENS INDHOLD 
Byrådet skal tage stilling til Landsbyggefondens indstilling om kapitaltilførsel til afdeling 167, Hadsten.  
  
I [adresse] havde den konkursramte Randersegnens Boligforening en enkelt afdeling (afdeling 167) på 33 
boliger i Hadsten og [adresse]. 
  
Byrådet godkendte 25. november 2014 overførsel af afdeling 167 fra Randersegnens Boligselskab til den 
nyoprettede almene boligorganisation, ”Boligselskabet af 2014”.  
  
VURDERING 
I Landsbyggefondens indstilling om kapitaltilførsel fremgår det, at der er behov for at skabe yderligere likviditet i 
afdelingen på 1,505 mio. kr. Likviditeten skal anvendes til dækning af underskud samt forbedringsarbejder. 
  
Kapitaltilførslen finansieres ved et lån fra Landsbyggefonden på 1,281 mio. kr. Den årlige ydelse udgør 3,3 % af 
lånebeløbet.  
  
De resterende 224.000 kr. finansieres efter den såkaldte femtedelsordning, som Landsbyggefonden typisk 
anvender til kapitaltilførsel. I en femtedelsordning finansierer Landsbyggefonden to femtedele mens realkreditinstitut, 
kommune og boligorganisation hver finansierer en femtedel. Landsbyggefonden vurderer, at boligorganisationens 
egenkapital ikke er tilstrækkelig til at medvirke i finansieringen, hvorfor boligorganisationens andel skal fordeles 
forholdsmæssigt mellem de øvrige. 
  
Landsbyggefonden skal på den baggrund finansiere 112.000 kr. Det involverede realkreditinstitut og [adresse] 
Kommune skal hver finansiere 56.000 kr. 
  
Favrskov Kommunes kapitaltilførsel på 56.000 kr. ydes som et lån. Landsbyggefonden forventer, at lånet er rente- og
afdragsfrit uden tidsbegrænsning. Lånet kan forrentes og afdrages, hvis økonomien for ejendommene forbedres.  
  
Det fremgår herudover af Landsbyggefondens indstilling, at der er behov for ekstraordinære vedligeholdelses- og 
 
Byråd 
26. maj 2015 
Sagsnr. 710-2012-
134507 
Dok.nr. 710-2015-
137407 
Sagsbehandler 
DPAMAN 
  
Tidl. politisk behandling 
BY, 25.11.14, pkt. 196 
Forventet sagsgang 
ØK, BY 
Lovgrundlag 
Almenboligloven 
renoveringsarbejder for 485.000 kr. Udgiften finansieres af et ustøttet realkreditlån.  
  
Landsbyggefondens indstilling om kapitaltilførsel svarer til det foreløbige forslag, som indgik i Byrådets behandling 
25. november 2014.  
  
ØKONOMI 
Nedenstående tabel viser den samlede kapitaltilførsel til afdelingen. 
  
Kommunens andel af den samlede kapitaltilførsel på 56.000 kr. foreslås finansieret af kassebeholdningen.  
  
Realkreditinstituttet har ifølge loven mulighed for at kræve, at Favrskov Kommune skal stille garanti i forhold til det 
ustøttede realkreditlån på 485.000 kr. Job og Økonomi vurderer, at kommunen kan stille den ansøgte 
kommunegaranti uden fradrag i kommunens låneramme eller deponering. 
  
Huslejen pr. 1. januar 2014 kan, på trods af, at der optages et lån på 485.000 kr., fastholdes på 663 kr./m² inklusiv 
forbedringer. De følgende to år bliver huslejen reguleret i takt med inflations- og omkostningsudviklingen. Den 
forudsatte inflations- og omkostningsudvikling udgør fra 2014 til 2015 3 % og herefter 2 % p.a. Driftsbudgettet 
fremgår af Landsbyggefondens indstilling. 
  
INDSTILLING 
Direktøren for Job og Økonomi indstiller til Byrådet: 
  
1. At [adresse] yder et rente- og afdragsfrit lån uden tidsbegrænsning på 56.000 kr. til afdeling 167. 
2. At lånet finansieres af kassebeholdningen. 
3. At det regulerede driftsbudget godkendes.  
4. At der gives kommunegaranti på 485.000 kr. ved en evt. anmodning. Kommunegarantien godkendes i henhold til 
Landsbyggefondens indstilling om kapitaltilførsel.                
  
BESLUTNING 
  
Økonomiudvalget, 19. maj 2015: 
Fraværende: Ingen 
  
Indstilles godkendt. 
  
Bilag 
Kapitaltilførsel 
Mio. kr. 
Til dækning af underskud og forbedringsarbejder 
  
Lån fra landsbyggefonden 
1,281 
Beløb fordelt mellem: 
  
Landsbyggefonden (lån og tilskud) 
0,112 
Realkreditinstitut (lån) 
0,056 
Favrskov Kommune (lån) 
0,056 
I alt til dækning af underskud og forbedringsarbejder 
1,505 
  
  
Til dækning af vedligeholdelses- og renoveringsarbejder 
(lån)  
0,485 
  
  
Den samlede kapitaltilførsel 
1,990 
  
  
  
  
Byråd, 26. maj 2015: 
Fraværende: Jim Mogensen, Zahra Schultz 
  
Godkendt. 
Landsbyggefondens indstilling om kapitaltilførsel 
vedrørende afdeling 167 
710-2015-115475 
